Dongfeng Motor Corporation

**Dongfeng Motor Corporation** (**DFM**, ) on suuri, vuonna 1969 nimellä perustettu kiinalainen autoteollisuuskonserni. Kiinankielen sanan *Donfeng* merkitys on suomeksi ’Itätuuli’. Se on yksi kolmesta Kiinan markkinoiden suuresta autonvalmistajasta, joita Kiinan valtio hallitsee. Yhtiön kotipaikka on Wuhan. Marraskuussa 2015 uutisoitiin, että yhtiön silloinen toimitusjohtaja Fushou Zhu oli erotettu lahjusepäilyjen takia. Vuonna 2015 konserni valmisti 3,8725 miljoonaa autoa. Yhteisyrityksistä tuotantomäärältään suurimmat olivat Donfeng Nissan (1,00 milj. autoa), Dongfeng PSA (0,71 milj.), Dongfeng-Yueda KIA (0,62 milj.), Dongfeng Honda (0,41 milj.), Dongfeng Yulon (0,06 milj.).

Yhtiöllä on useita tytäryrityksiä ja yhteisyrityksiä. Tytäryhtiöistä kaksi on miltei samannimisiä (*nimissä sotkeutumisvaara!*) pörssiyhtiöitä: Dongfeng Motor Group Co (HKSE: 0489; (东风汽车集团股份有限公司, lyhyesti 东风集团股份) ja Dongfeng Automobile Co Ltd (SSE: 600006; 东风汽车股份有限公司). Dongfeng Motor Corporation tekee valmistusyhteistyötä japanilaisten Hondan ja Nissanin sekä ranskalaisen PSA Peugeot Citroënin kanssa. Yhteistä valmistusta on myös eteläkorealaisen Kia Motors Corporationin kanssa. Tammikuussa 2015 raportoitiin Kiinan suurimman kuorma-autovalmistaja Donfengin ostaneen 45 prosenttia ruotsalaisesta Volvosta. Ruotsalaiset odottivat Volvon kuorma-autojen myyntiponnistelujen helpottuvan kaupan seurauksena erityisesti Kiinassa.

Yhtiö on Kiinan valtion ja kommunistipuolueen ohjauksessa. DFM:n organisaatiokuvauksesta ilmenee, että Kiinan kommunistisen puolueen paikallisosastolla on merkittävä rooli konserniyhtiön johdossa.

Vuoden 2015 Fortune 500 -listallaan talouslehti Fortune arvioi Dongfengin sijalle 109 viidestäsadasta arvioimastaan suuryrityksestä. Fortune käyttää listassaan DFM:n tytäryrityksen nimeä, mutta konserniyhtiö DFM itse kertoo sivustollaan Fortunen viittaavaan heihin. Yrityksen liikevaihto oli vuonna 2014 noin 78,978 USD ja nettovoitto 1,600 miljardia dollaria. Maailman suurimpien yritysten Forbes Global 2000 -listan vuoden 2015 vertailussa tytäryritys Dongfeng Motor Group katsottiin puolestaan useilla mittareilla arvioituna Kiinan 49. suurimmaksi ja maailman 542. suurimmaksi julkisesti noteeratuksi yhtiöksi.

## Historiaa
Yrityskonserni sai alkunsa 28. syyskuuta 1969 alkujaan nimellä *Second Automobile Works Co., Ltd* (SAW, 第二汽车制造厂, suom. ’Toinen autotehdas’) perustetusta autotehtaasta. Sitä varhaisempi kiinalainen autotehdas oli Neuvostoliiton avustuksella käynnistetty FAW (’Ensimmäinen autotehdas’). Kesäkuussa 1975 ensimmäinen yhtiön itsensä suunnittelema automalli EQ240 pääsee tuotantoon. Marraskuun 18. päivänä samaa vuotta uudelle autolle annetaan Kiinan valtioneuvoston hyväksymänä tuotenimi *Dongfeng* (’Itätuuli’). Heinäkuussa 1978 yhtiön itse kehittämä kuorma-auto EQ140 pääsee tuotantoon.

Marraskuussa 1987 yhtiön vuotuinen tuotantokapasiteetti nousi 100&nbsp;000 ajoneuvoon. Yhtiö on maailman kolmanneksi suurin kuorma-autojen valmistaja. Joulukuussaa 1990 solmittiin Citroënin kanssa sopimus ranskalaismallisten henkilöautojen yhteistuotannosta (SAW-Citroën). Syyskuun 1. päivänä 1992 Toinen autotehdas muutti nimekseen *Dongfeng Motor Corporation, Ltd.* (DFM).

Vuonna 2004 perustettiin tytäryhtiö Dongfeng Motor Group Co., Ltd (DFG), jonne siirrettiin emoyhtiö DFM:stä monia keskeisiä liiketoimintoja autotehtaineen, mukaan luettuna Dongfeng Motor Co., Ltd, Dongfeng Peugeot Citroen Automobiles Co., Ltd, Dongfeng Honda Automobile Co., Ltd, Dongfeng Electric Vehicle Co., Ltd ja Dongfeng Cross-country Vehicle Co., Ltd. DFG listautui Hongkongin pörssiin joulukuussa 2005.

Automerkkejä, joita yhtiö valmistaa omien tai yhteisyritystensä tuotantona (mm. Donfeng Honda, Donfeng Nissan, Donfeng PSA, Dongfeng Renault, Donfeng Yueda Kia, Dongfeng Yulon, Dongvo (Hangzhou) Truck Company) ovat: Citroën, Donfeng, Honda, Infiniti, Kia, Luxgen, Nissan, Peugeot, Renault, UD, Venucia.

## Suomessa
Dongfeng-autoja alettiin myydä Suomessa joulukuussa 2024. Samalla alkoi Dongfeng Nammin tuonti Eurooppaan. Ensimmäinen malli, Dongfeng Nammi Box oli B-segmentin pikkuauto, joka oli siihen aikaan Suomen halvin sähköauto. Dongfengin maahantuoja on norjalainen yhtiö ja autoja myydään Suomessa 16 paikkakunnalla.

## Kuvia

Tiedosto:Citroën C2 China 2014-04-20.JPG|Citroën C2 (2014).
Tiedosto:DFAC truck.jpg|DFAC-merkillä kulkeva Dongfengin kuorma-auto.
Tiedosto:PLA Hong Kong Garrison Dong Feng EQ2050HMMWV.JPG|Dongfengin EQ2050‎, Humveeta jäljittelevä sotilasajoneuvo (Hongkong, 2012).
Tiedosto:Dongfeng Succe China 2012-06-02.JPG|Dongfeng Succe (2012).
Tiedosto:Dongfeng-RapidPenang.JPG|Dongfengin linja-auto Malesiassa (2011).
Tiedosto:Dongfeng truck of China Post QY-030 20091021.jpg|Donfengin kuorma-auto Kiinan postin väreissä.
Tiedosto:Dongfeng DFL3251A1 in Tomsk.JPG|Venäjän rekisterissä oleva Donfengin rekka Tomskin alueella.
Tiedosto:Honda Elysion China 2015-04-20.jpg|Honda Elysion (2015).
Tiedosto:Infiniti Q50L 02 China 2015-04-12.jpg|Infiniti Q50L (2015).
Tiedosto:Kia K2 QB sedan facelift China 2015-04-20.jpg|Kia K2 (2015).
Tiedosto:LUXGEN U6 TURBO 2014 01.JPG|Luxgen U6 turbo (2014).
Tiedosto:Nissan Sylphy Classic G11 01 China 2014-04-14.jpg|Nissan Bluebird Sylphy (2014).
Tiedosto:China patrol car.jpg|Kiinalaisesta Nissanista varusteltu poliisiauto.
Tiedosto:Peugeot 307 Cross China 2012-06-16.JPG|Peugeut 307 (2012).
Tiedosto:Venucia T70 01 China 2015-04-06.jpg|Venucia T70 (Donfeng Nissan, 2015).

## Lähteet

## Aiheesta muualla

*Showroom  (dongfeng-global.com)
*Yhtiön toinen sivusto  
*Commercial vechiles   (dfmc.com.cn)
*Passenger vechiles   (dfmc.com.cn)
*Yhtiön automerkkien videomainoksia   (dfmc.com.cn)